
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Καθορισμός του αριθμού των ημερών που επιτρέπεται να παρε- 
μένουν εκτός έδρας οι μόνιμοι υπάλληλοι αρμοδιότητας του 

ΥΠ. ΑΙΚ. που μετακινούνται για εκτέλεση υπηρεσίας. 1 

Αποζημίωση προέδρου, μελών κ.λπ. Δ.Σ. της Δημοτικής Επι¬ 
χείρησης Ύδρευσης και Αποχέτευσης Πτολεμάϊδας . 2 

Ανάθεση της διαχείρισης του Β' Κρατικού Παιδικού Σταθμού 
Τριανδρίας Νομού Θεσσαλονίκης στην Τράπεζα της Ελλάδας. 3 
Τροποποίηση απόφασης σχετικά με εισαγωγή μηρυκαστικών 

χοίρων και προϊόντων τους από Ιταλία. 4 

Διάρκεια εκπαίδευσης και ώρες διδασκαλίας Προγράμματος 
Μαθητείας με εναλλασσόμενη Εκπαίδευση για την ειδικότητα 

Τεχνίτη Γραφικών Τεχνών. 5 

Ηλεκτρολογικό υλικό προς χρήση εντός εκρήξιμης ατμόσφαιρας 
σε συμμόρφωση προς τις οδηγίες 76/117/ΕΟΚ της 18 Δε¬ 
κεμβρίου 1975 και 79/196/ΕΟΚ της 6 Φεβρουάριου 
1979, του Συμβουλίου των Ε.Κ. (ΕΕ Ν 24/45/30.1.76 

και ΕΕ Ν 43/20/20.2.79) . 6 

Χορήγηση άδειας ασκήσεως επαγγέλματος οπτικού στην Αγάπη 

Βάζου του Αντωνίου για όλη την επικράτεια .·. 7 

Χορήγηση άδειας ιδρύσεως φαρμακείου στο Φαρμακοποιό Αλκι¬ 
βιάδη Ράπτη για την κοινότητα Σκάλας Ωρωπού Αττικής . 8 

Χορήγηση άδειας ασκήσεως επαγγέλματος Ιατρού στον Ιωάννη 
Αλεξανδράκη του Γεωργίου για την περιφ. του Ι.Σ. Αθηνών. 9 
Τροποποίηση και συμπλήρωση της 57611/25.8.83 αποφάσεως 
του Υπ. Εσωτερικών, περί συστάσεως ίδιου Νομικού Προσώ¬ 
που με το όνομα «Πνευματικό Κέντρο του Δ. Περιστεριού». 10 


Χορήγηση άδειας ιδρύσεως και λειτουργίας οδοντιατρείου στον 

Οδοντίατρο Χατζηευσταθίου Κώστα στο Α.Δ.Α . 11 

Χορήγηση άδειας άσκησης επαγγέλματος αδελφής νοσοκόμου 
στη Μουκομόλοβα - Τζώνη Φαΐνα για όλη την επικράτεια. 12 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 16901 (1) 

Καθορισμός του αριθμού των ημερών που επιτρέπεται να παρεμένουν 
εκτός έδρας οι μόνιμοι υπάλληλοι αρμοδιότητας του ΥΠ. ΑΙΚ. που 
μετακινούνται για εκτέλεση υπηρεσίας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

' Εχοντας υπόψη: 

1) Τις διατάξεις του άρθρου 15 του Ν.Δ. 65/73 «περί δαπανών 


κινήσεως των τακτικών δημοσίων πολιτικών υπαλλήλων», 

2) Τη ΔΙΟΔ/Φ 60/1/Λ 4061/20.3.84 κοινή Υπουργική απόφα¬ 
ση περί «μεταφοράς αρμοδιοτήτων του Υπ. Προεδρίας της Κυβέρνη¬ 
σης στα άλλα Υπουργεία» ΦΕΚ 155/84 Β’ τ. 

3) Τις προτάσεις των υπηρεσιών του Υπ. Δικ., αποφασίζουμε: 

Καθορίζουμε το ανώτατο όριο του αριθμού των ημερών μέχρι του 

οποίου επιτρέπεται να μετακινούνται εκτός έδρας κατά μήνα για εκτέ¬ 
λεση υπηρεσίας οι μόνιμοι υπάλληλοι του Υπουργείου Δικαιοσύνης ως 
εξής: 

Α. Δικαστικοί Λειτουργοί - Δικαστικοί Υπάλληλοι. 

1) Πρόεδρος και Εισαγγελέας του Αρείου Πάγου, Γενικός Επίτρο¬ 
πος της Επικράτειας επί της Διοικητικής Αικ/νης, Αντιπρόεδρος 
Αρείου Πάγου, Επίτροπος της Επικράτειας των Τακτικών Διοικητι¬ 
κών Δικαστηρίων, Αρεοπαγίτες, Αντεισαγγελείς Αρείου Πάγου, Πά- 
ρεδροι, και Σύμβουλοι του Συμβουλίου της Επικράτειας, ημέρες πέντε 
(5). 

2) Πρόεδροι και Εισαγγελείς Εφετών, Πρόεδροι Εφετών Διοικητι¬ 
κών Εφετείων, Εφέτες και Αντεισαγγελείς Εφετών, Αντεπίτροποι 
Διοικητικής Αικ/νης και Διοικητικοί Εφέτες, ημέρες τέσσερις (4). 

3) Πρόεδροι και Εισαγγελείς Πρωτοδικών, Πρόεδροι Διοικητικού 
Πρωτοδικείου, Πρωτόδικες, Αντεισαγγελείς Πρωτοδικών, Διοικητι¬ 
κοί Πρωτόδικες, Πάρεδροι, Εισαγγελικοί Πάρεδροι και Πάρεδροι 
Διοικητικών Πρωτοδικείων ημέρες τρεις (3). 

4) Ειρηνοδίκες Πταισματοδίκες, Γραμματείς Τακτικών και διοικη¬ 
τικών δικαστηρίων ανεξαρτήτως βαθμού και λοιποί Δικαστικοί υπάλ¬ 
ληλοι, ημέρες τέσσερις (4). 

Επιτρέπεται ο αρθροιστικός υπολογισμός του αριθμού των ημερών 
και των υπολοίπων μηνών του αυτού έτους, στις περιπτώσεις κατά 
τις οποίες οι δικαστικοί λειτουργοί της παραγράφου -1- διακινούνται 
για τη διενέργεια της ετήσιας τακτικής Επιθεώρησης των Δικαστικών 
Υπηρεσιών και ο καθοριζόμενος πάγιος κατά μήνα αριθμός ημερών 
δεν επαρκεί για την εκπλήρωση της αποστολής τους. 

Προκειμένου περί των δικαστικών λειτουργών της παρ. -3-, ο κατά 
μήνα καθορισμένος αριθμός ημερών, προσαυξάνεται μέχρι πενήντα 
τοις εκατό (50%), στις περιπτώσεις που τα υπαγόμενα στην δικαιοδο¬ 
σία τους Ειρηνοδικεία και Ειδικά Πταισματοδικεία, υπερβαίνουν τα 
δέκα (10). Το αυτό ισχύει και για τους εισαγγελείς και Αντιεισαγγε¬ 
λείς Εφετών, τους Προέδρους Διοικητικών Εφετείων και Εφέτες Διοι¬ 
κητικών Αικ/ρίων, στις περιπτώσεις που τα υπ’ αυτών εποπτευόμενα 
Πρωτοδικεία, υπερβαίνουν τα 6. 

Β. Νομικές Υπηρεσίες Αιοικήσεως. 

1) Νομικοί Σύμβουλοι Αιοικήσεως ημέρες δύο (2). 

2) Πάρεδροι Αιοικήσεως ημέρες 4. 

3) Δικ. Αντιπρόσωποι Αιοικήσεως ημέρες πέντε (5). 

Γ' Ελεγκτικό Συνέδριο. 

1) Πρόεδροι, Αντιπρόεδροι, Σύμβουλοι, Πάρεδροι, ημέρες οκτώ 

(8), οι οποίες προσαυξάνονται μέχρι 50%, όταν πρόκειται για μετακι¬ 
νήσεις σε περισσότερους από τρεις (3) Νομούς. 

2) Διοικητικοί υπάλληλοι, ημέρες δέκα (10). 

Δ. Διοικητικοί Υπάλληλοι. 

Υπάλληλοι της Κεντρική Υπηρεσίας του Υπ. Δικ/νης, και διοικητι¬ 
κοί υπάλληλοι Φυλακών και Σωφρονιστικών Κατ/των, ανεξαρτήτως 
βαθμού, ημέρες τρεις (3). 

Ε. Οδηγοί Αυτοκινήτων. 

Οδηγοί επιβατηγών αυτοκινήτων κινουμένων από την Αθήνα στην 
Επαρχία και το αντίθετο, ημέρες 6. 

Στις περιπτώσεις που επιβάλλεται η κίνηση υπαλλήλων για εκτέλε¬ 
ση υπηρεσίας εκτός έδρας καθ’ υπέρβαση των ημερών που καθορίζο¬ 
νται παραπάνω, θα ζητείται εκ των προτέρων η έγκριση μας, εφόσον 
η μετακίνηση έχει έγκαιρα προγραμματισθεί. 

Επιτρέπεται κατ’ εξαίρεση να διαταχθεί έκτακτη μετακίνηση υπαλ¬ 
λήλων, πέρα από τα καθοριζόμενα με την απόφαση αυτή ανώτατα 
όρια ημερών, σε περιπτώσεις κατεπειγουσών, εκτάκτων και απροβλέ¬ 
πτων αναγκών, που επιβάλλεται άμεση μετακίνηση, με την προϋπόθε¬ 
ση ότι θα ζητηθεί μέσα σε δέκα (10) ημέρες από την έκδοση της 
σχετικής εντολής μετακίνησης, η έγκρισή μας για την υπέρβαση. 

Στις περιπτώσεις που μετακινούνται υπάλληλοι εκτός έδρας για 
εμφάνισή τους ενώπιον δικαστηρίων ή ανακριτικών αρχών, για υπόθε¬ 
ση που σχετίζεται με την υπηρεσία τους, οι ημέρες εκτός έδρας για 
το σκοπό αυτό, δεν υπολογίζονται στα οριζόμενα με την απόφαση 
αυτή ανώτατα όρια. 

Επίσης δεν τίθεται κανένας περιορισμός για τις μετακινήσεις των 
Δικαστικών λειτουργών και υπαλλήλων καθώς και των διοικητικών 
υπαλλήλων, οι οποίοι μετακινούνται με την ιδιότητα του Δικαστικού 
Αντιπροσώπου, κατά τη διενέργεια Βουλευτικών ή Δημοτικών και 
Κοινοτικών εκλογών της χώρας. 

Κατά τα λοιπά θα ισχύει η απόφαση του Υπ, Προεδρίας της Κυβέρ¬ 
νησης, αριθ. 1700/13.2.76. 

Η απόφαση αυτή να δημοσιευθεϊ στην Εφημερίδα της Κυβερνήσεως. 

Αθήνα, 12 Φεβρουάριου 1986 

Ο ΥΠΟΥΡΓΟΣ 

Γ. Α. ΜΑΓΚΑΚΗΣ 
-» 

Αριθμ. 16127/7275 (2) 

Αποζημίωση προέδρου, μελών κ.λ.π. Δ.Σ. της Δημοτικής Επιχείρη¬ 
σης Ύδρευσης και Αποχέτευσης Πτολεμαΐδας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΔΗΜ. ΤΑΞΗΣ ΚΑΙ ΟΙΚΟΝΟΜΙΚΩΝ 

’ Εχοντας υπόψη: 

1. Τις διατάξεις του άρθρου 3 παρ. 7 του Ν. 1069/1980, περί 
κινήτρων για την ίδρυση επιχειρήσεων Ύδρευσης και Αποχέτευσης. 

2. Την 77/85 απόφαση — πρόταση του Διοικητικού Συμβουλίου 
της Δημοτικής Επιχείρησης και Αποχέτευσης Πτολεμαίδος. 

3. Την Υ. 63/20.8.85 (ΦΕΚ 498/20.8.85 τ.Β - ) απόφαση του 
Πρωθυπουργού, σχετικά με την ανάθεση αρμοδιοτήτων στον Αναπλη¬ 
ρωτή Υπουργό Οικονομικών, αποφασίζουμε: 

Καθορίζουμε την αποζημίωση των ιδιωτών μελών του Διοικητικού 
Συμβουλίου της Δημοτικής Επιχείρησης Ύδρευσης και Αποχέτευσης 
Πτολεμάίδος για κάθε συνεδρίαση σε δραχμές 1.500 στον καθένα απ’ 
αυτούς και μέχρι τρεις συνεδριάσεις το μήνα που θα πραγματοποιού¬ 
νται εκτός των ωρών εργασίας των υπηρεσιών της επιχείρησης. 

Η σχετική πίστωση για την καταβολή της αποζημίωσης, βαρύνει 
τον οικείο προϋπολογισμό της επιχείρησής. 

Η απόφαση αυτή να δημοσιεθεί στην Εφημερίδα της Κυβερνήσεως.' 

Αθήνα, 18 Φεβρουάριου 1986 

οι ΥΠΟΥΡΓΟΙ 

ΕΣΩΤΕΡΙΚΟΝ ΚΑΙ ΔΗΜ. ΤΑΞΗΣ ΑΝ. ΟΙΚΟΝΟΜΙΚΟΝ 

ΑΓΑΜ. ΚΟΥΤΣΟΓΙΟΡΓΑΣ ΝΙΚ. ΑΘΑΝΑΣΟΠΟΥΛΟΣ 

-» 

Αριθ. 17519/617 (3) 

Ανάθεση της διαχείρισης του Β! Κρατικού Παιδικού Σταθμού Τριαν¬ 
δρίας Νομού Θεσσαλονίκης στην Τράπεζα της Ελλάδας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

’ Εχοντας υπόψη: 

1. Τις διατάξεις του από 20.1.1932 Π. Δ/τος «Διαχείριση νομι¬ 


κών προσώπων, από τη Τράπεζα της Ελλάδας». 

2. Το από 7.10.1958 Β. Δ/γμα (ΦΕΚ Α 175/24.10.1958) 
«Τροποποίηση του από 20.1.1932 Π. Δ/τος». 

3. Το Π.Δ/γμα αριθ. 432/5.10.85 (ΦΕΚ 154/Τεύχος Αί/ΙΟ. 
10.1985) Ίδρυση 200 Κρατικών Παιδικών Σταθμών. 

4. Το έγγραφο της Τράπεζας της Ελλάδος αριθ. 10969/13.2. 
1986. 

5. Την απόφαση του Υπουργού των Οικονομικών αριθ. Δ. 
3949/27.8.1985 (ΦΕΚ 508/Β! Τεύχ/28.8.85 «Μεταβίβαση της 
Εξουσίας να υπογράφουν με εντολή Υπουργού, στο Γενικό Γραμμα¬ 
τέα, Προϊσταμένους Δ/νσεων, Τμημάτων κ.λ.π.», αποφασίζουμε: 

Η ταμειακή διαχείριση του Βί Κρατικού Παιδικού Σταθμού Τριαν¬ 
δρίας Νομού θεσ/κης ν’ ασκείται από την Τράπεζα της Ελλάδας, 
σύμφωνα με τις διατάξεις του από 20.1.1932 Π. Δ/τος «Διαχείριση 
νομικών προσώπων από την Τράπεζα της Ελλάδας»" όπως αυτό τρο¬ 
ποποιήθηκε μ* το από 7.10.1958 Β. Δ/γμα. 

Το ανωτέρω νομικό πρόσωπο θα εξυπηρετείται από την Τράπεζα 
της Ελλάδας (Υποκ/μα θεσ/κης). 

Η παρούσα απόφαση να δημοσιευθεϊ στην Εφημερίδα της Κυβερνή¬ 
σεως. 

Αθήνα, 17 Φεβρουάριου 1986 

Με Εντολή Υπουργού 
Ο Διευθυντής 
Αθ. ΒΑΣΣΟΣ 

» 

Αριθ.306116 (4) 

Τροποποίηση απόφασης σχετικά με εισαγωγή μηρυκαστικών, χοίρων 

και προϊόντων τους από Ιταλία. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΓΕΩΡΓΙΑΣ 

1. Έχοντας υπόψη: 

α) Τις διατάξεις του άρθρου 1 παρ. 5 του Ν. 829/1978 «περί 
καταπολεμήσεως της εχινοκοκκιάσειυς — υδατιδώσεως, της λύσης 
και των λοιπών ζωοανθρωπονόαων». 

β) Την από 18.12.1985 απόφαση της Επιτροπής της ΕΟΚ σχετι¬ 
κά με ορισμένα "μέτρα προστασίας κατά του αφθώδη πυρετού στην 
Ιταλία. 

γ) Την ανάγκη προστασίας της κτηνοτροφίας της Χώρας μας από 
τον αφθώδη πυρετό. 

δ) Την Υ. 53/7.8.1985 απόφαση του Πρωθυπουργού «ανάθεση 
αρμοδιοτήτων Υπουργού Γεωργίας στον Αναπληρωτή Υπουργό Γε¬ 
ωργίας Γεώργιο Μωραΐτη» (ΦΕΚ 487/τ.Βί/1985), αποφασίζουμε: 

Άρθρο 1. 

1. Απαγορεύεται η εισαγωγή στη χώρα μας βοοειδών και χοίρων 
που προέρχονται από περιοχές της Ιταλίας οι οποίες καθορίζονται στο 
παράρτημα της απόφασης αυτής. 

2. Το υγειονομικό πιστοποιητικό που προβλέπεται από το Π.Δ. 
554/1981 (οδηγία 64/432/ΕΟΚ) και συνοδεύει τα βοοειδή και 
τους χοίρους που προέρχονται από την Ιταλία, πρέπει να συμπληρώνε¬ 
ται με την ένδειξη: «Ζώα σύμφωνα με την απόφαση της Επιτροπής 
της 24.1.1986». 

Άρθρο 2. 

1. Απαγορεύεται η εισαγωγή στη χώρα μας νωπών κρεάτων βοο¬ 
ειδών, χοίρων, προβατοειδών και αιγοειδών που προέρχονται από 
περιοχές της Ιταλίας οι οποίες καθορίζονται στο παράρτημα της από¬ 
φασης αυτής συμπεριλαμβανομένων και των κρεάτων που έχουν λη- 
φθεί από ζώα που προέρχονται από τις περιοχές αυτές και έχουν 
σφαγεί εκτός αυτών. 

2. Η παραπάνω απαγόρευση δεν εφαρμόζεται για τα κρέατα που 
έχουν ληφθεί από ζώα που έχουν σφαγεί πριν από την 1η Νοεμβρίου 
1985. 

3. Το υγειονομικό πιστοποιητικό που προβλέπεται από το Π.Δ. 
599/1985 (οδηγία 64/433/ΕΟΚ) και συνοδεύει τα νωπά κρέατα 



ΕΦΗΜΕΡΙΕ ΤΗΣ ΚΥΒΕΡΙΜΗΣΕΟΣ (ΤΕΥΧΟΣ ΔΕΥΤΕΡΟΝ) 


1907 


που προέρχονται από Ιταλία, πρέπει να συμπληρώνεται με την ένδειξη 
«κρέατα σύμφωνα με την απόφαση της Επιτροπής της 24.1.1986». 

Άρθρο 3. 

1. Απαγορεύεται η εισαγωγή στη χώρα μας προϊόντων με βάση 
κρέατα τα οποία δεν έχουν υποστεί μία από τις επεξεργασίες που 
αναφέρονται στο άρθρο 4 παρ. 1 του Π.Δ. 485/1985 που προέρχο¬ 
νται από περιοχές της Ιταλίας οι οποίες καθορίζονται .στο παράρτημα 
της απόφασης αυτής ή παρασκευάζονται με κρέατα που λαμβάνονται 
από ζώα τα οποία προέρχονται από τις περιοχές αυτές, αλλά έχουν 
σφαγεί εκτός αυτών. 

2. Η απαγόρευση της προηγούμενης παραγράφου 1 δεν εφαρμόζε¬ 
ται για τα προϊόντα που παρασκευάζονται _ με βάση τα κρέατα τα 
οποία έχουν ληφθεί από ζώα που έχουν σφαγεί πριν από την 1η 
Νοεμβρίου 1985. 

3. Το υγειονομικό πιστοποιητικό που προβλέπεται από το Π.Δ. 
1124/1981 (οδηγία 77/99/ΕΟΚ) και συνοδεύει τα προϊόντα με 
βάση τα κρέατα που αναφέρονται στην παρ. 1 και προέρχονται από 
την Ιταλία, πρέπει να συμπληρώνεται με την ένδειξη «προϊόντα σύμ¬ 
φωνα με την απόφαση της Επιτροπής της 24.1.1986». 

Άρθρο 4. 

1. Απαγορεύεται η εισαγωγή στη χώρα μας προβατοειδών και 
αιγοειδών που προέρχονται από περιοχές της Ιταλίας οι οποίες καθο¬ 
ρίζονται στο παράρτημα παρ. 1 της απόφασης αυτής. 

2. Στο υγειονομικό πιστοποιητικό που θα συνοδεύει τα ζώα της 
παραγράφου 1 θα βεβαιώνεται ότι «προέρχονται από περιοχές της 
Ιταλίας για τις οποίες δεν έχουν επιβληθεί απαγορεύσεις λόγω αφθώ¬ 
δους πυρετού». 

Άρθρο 5. 

1. Απαγορεύεται η εισαγωγή στη χώρα μας νωπού και παστεριω¬ 
μένου γάλακτος καθώς και γαλακτοκομικών προϊόντων που έχουν 
παρασκευασθεί απ’ αυτά και που προέρχονται από ζώα των περιοχών 
της Ιταλίας οι οποίες καθορίζονται στο Παράρτημα παραγρ. 1 της 
απόφασης αυτής. 

2. Η απαγόρευση της προηγούμενης παραγράφου 1 δεν εφαρμόζε¬ 
ται για το υπερπαστεριωμένο ή με άλλο τρόπο αποστειρωμένο γάλα 
και τα γαλακτοκομικά προϊόντα που έχουν παραχθεί από αυτά. 

3. Στο υγειονομικό πιστοποιητικό που θα συνοδεύει τα προϊόντα 
της παραγράφου 1 θα βεβαιώνεται ότι: «προέρχονται από ζώα περιο¬ 
χών της Ιταλίας για τις οποίες δεν έχουν επιβληθεί απαγορεύσεις 
λόγω αφθώδους πυρετού». 

Άρθρο 6. 

1. Απαγορεύεται η εισαγωγή στη χώρα μας ακατέργαστων μη 
εδωδίμων προϊόντων, καθώς και ζωοτροφών που προέρχονται ή πα¬ 
ρασκευάστηκαν από ευαίσθητα στον αφθώδη πυρετό ζώα των περιο¬ 
χών της Ιταλίας οι οποίες καθορίζονται στο Παράρτημα παραγρ. 1 
της απόφασης αυτής. 

2. Η απαγόρευση της προηγούμενης παραγρ. 1 δεν εφαρμόζεται 
εφόσον τα προϊόντα και οι ζωοτροφές έχου'ν υποστεί θερμική ή άλλη 
επεξεργασία ικανή να καταστρέφει τον ιό του αφθώδους πυρετού. 

3. Στο υγειονομικό πιστοποιητικό που θα συνοδεύει τα προϊόντα 
της παραγρ. 1 θα αναγράφονται οι υγειονομικές διασφαλίσεις που 
ανωτέρω.απαιτούνται κατά περίπτωση (χρόνος παρασκευής, μέθοδος 
επεξεργασίας) και θα βεβαιώνεται ότι: «προέρχονται από ζώα περιο¬ 
χών της Ιταλίας για τις οποίες δεν έχουν επιβληθεί απαγορεύσεις 
λόγω αφθώδους πυρετού». 

Άρθρο 7. 

Παρατίθεται το παράρτημα που αποτελεί αναπόσπαστο μέρος της 
απόφασης αυτής. 


ΠΑΡΑΡΤΗΜΑ 

1. Τμήματα του εδάφους που υπόκεινται σε περιορισμούς στις συ¬ 
ναλλαγές ζωντανών ζώων: 

- Επαρχίες ΕΙΚΕΝΖΕ, ΡΙ5ΤΟΙΑ & νΕΚΟΝΑ 

- Για την επαρχία ΚΕΟ ΟΙΟ ΕΜΙΕΙΑ, το έδαφος των υγειονομικών 
μονάδων με αριθμούς 9,11 και 12. 

-Για την επαρχία ΜΟϋΕΝΑ το έδαφος των τοπικών υγειονομικών 
μονάδων 14,16 και 26 καθώς και το βόρειο τμήμα του εδάφους της 
τοπικής υγειονομικής μονάδας 17 που καθορίζεται προς νότο από μία 
γραμμή που χαράσσεται ανατολή—δύση από το σημείο ενώσεως των 
συνόρων των τοπικών υγειονομικών μονάδων 12 και 13. 

— Κάθε άλλο τμήμα εδάφους που βρίσκεται σε ζώνη ακτίνας 10 χιλμ. 
γύρω από κάθε εστία αφθώδους πυρετού που διαπιστώθηκε μετά την 
13η Δεκεμβρίου 1985. 

2. Τμήματα του εδάφους που υπόκεινται σε περιορισμούς στις συ¬ 
ναλλαγές νωπών κρεάτων και προϊόντων με βάση το κρέας. 

— Κάθε τμήμα του εδάφους που βρίσκεται σε ζώνη ακτίνας 10 χιλμ. 
γύρω από κάθε εστία αφθώδους πυρετού που διαπιστώθηκε μετά την 
1η Νοεμβρίου 1985. 

Άρθρο 8. 

1. Οι όροι που περιλαμβάνονται στην παρούσα απόφαση θα πρέπει 
να πληρούνται για τα ζώα και τα προϊόντα που θα εξάγονται από 
Ιταλία συνοεδευόμενα από υγειονομικά πιστοποιητικά με ημερομηνία 
έκδοσης από 30.1.1986. 

2. Οι με αριθμ. 275385/8.2.1985 και 421356/25.11.1985 
αποφάσεις μας καταργούνται. 

Η απόφαση αυτή να δημοσιευτεί στην εφημερίδα της Κυβερνήσε- 
ως. 

Αθήνα, 14 Φεβρουάριου 1986 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΓΕΩΡΓΙΟ* ΜΩΡΑΪΤΗΣ 
-» 

Αριθ. 40052 (5) 

Διάρκεια εκπαίδευσης και ώρες διδασκαλίας Προγράμματος Μαθη¬ 
τείας με εναλλασσόμενη Εκπαίδευση για την ειδικότητα Τεχνίτη 
Γραφικών Τεχνών. 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
ΚΑΙ ΕΡΓΑΣΙΑΣ 

’ Εχοντας υπόψη: 

α) Τις διατάξεις του από 3/6.6.52 Β. Δ/τος «περί εκπαιδεύσεως 
μαθητών-τεχνιτών». 

β) Τις διατάξεις του άρθρου 11 του Ν.Δ. 212/69 «περί οργανώσε- 
ως και διοικήσεως του Οργανισμού Απασχολήσεως Εργατικού Δυνα¬ 
μικού». 

γ) Τις διατάξεις του άρθρου 14 του Ν. 1346/83 «Τροποποίηση 
και συμπλήρωση διατάξεων της Εργατικής Νομοθεσίας και ρύθμιση 
διαφόρων θεμάτων». 

δ) Τις διατάξεις του Ν. 1566/85 «Δομή και λειτουργία της πρω¬ 
τοβάθμιας και δευτεροβάθμιας εκπαίδευσης και άλλες διατάξεις». 

ε) Την πρόταση του Δ.Σ. του ΟΑΕΔ (Απόφαση Δ.Σ. 
8377/173/12.11.85, έγγραφο 665/103425/ 18.11.85), αποφα¬ 
σίζουμε: 

Καθορίζουμε για το Πρόγραμμα Μαθητείας με εναλλασσόμενη εκ¬ 
παίδευση στην ειδικότητα Τεχνίτη Γραφικών Τεχνών και για κάθε μία 
από τις δύο κατευθύνσεις της ειδικότητας α) Εκτυπώσεων και β) Ανα¬ 
παραγωγής: 

1. Τη διάρκεια εκπαίδευσης σε έξι (6) εξάμηνα διάρκειας δεκαπέντε 
(15) εβδομάδων το καθένα. 

2. Τις ώρες διδασκαλίας και εργαστηριακών ασκήσεων για κάθε 
εβδομάδα: 

α. Για το Α’ και Β' εξάμηνο σε τριάντα τρεις (33) προσαυξημένες 
κατά δύο (2) ώρες για πολιτιστικές και αθλητικές εκδηλώσεις, 
β. Για το καθένα από τα λοιπά εξάμηνα σε ένδεκα (11). 

3. Η εκπαίδευση στα τρία πρώτα εξάμηνα είναι κοινή και για τις 

δύο κατευθύνσεις και διακεκριμένη στα τρία τελευταία εξάμηνα. 

4. Κατά το Α’ και Β' εξάμηνο οι μαθητές φοιτούν μόνο στη 
Σχολή, για θεωρητική εκπαίδευση και εργαστηριακές ασκήσεις και 
κατά τα υπόλοιπα εξάμηνα πραγματοποιούν πρακτική άσκηση στους 
τόπους εργασίας τέσσερις (4) ημέρες την εβδομάδα, σύμφωνα με το 
νόμιμο ωράριο εργασίας και φοιτούν στη Σχολή δύο (2) ημέρες την 
εβδομάδα (τη μία ημέρα που δεν πραγματοποιούν πρακτική άσκηση 
επί 7 ώρες και άλλη μία ημέρα επί 4 ώρες) για τη συμπλήρωση των 
ωρών θεωρητικής και εργασηριακής εκπαίδευσης που ορίζονται παρα¬ 
πάνω. 

Η απόφαση αυτή να δημοσιευθεί στην Εφημερίδα της Κυβερνήαε- 
ως. 

Αθήνα, 14 Φεβρουάριου 1986 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΟΝ ΕΡΓΑΣΙΑΣ 

ΑΠ. ΚΑΚΛΑΜΑΝΗΣ ΕΥΑΓΓ. ΓΙΑΝΝΟΠΟΥΛΟΣ 

♦ 

Αριθ. 2923/161 (6) 

Ηλεχτρολογιχό υλικό προς χρήση εντός εκρήξιμης ατμόσφαιρας σε 

συμμόρφωση προς τις οδηγίες 76/117/ΕΟΚ της 18 Δεκεμβρίου 

1975 και 79/196/ΕΟΚ της 6 Φεβρουάριου 1979, του Συμβου¬ 
λίου των Ε.Κ. (ΕΕ Ν 24/45/30.1.76 και ΕΕ Ν 43/20/20.2. 

79). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΛΗΜ. ΤΑΞΗΣ - ΕΘΝ. ΟΙΚΟΝΟΜΙΑΣ 
ΚΑΙ ΒΙΟΜΗΧΑΝΙΑΣ ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

’ Εχοντας υπόψη: 

1. Τις διατάξεις του άρθρου 2 παρ. 1 στοιχείο δ', 2 και 3 του Ν. 
1338/83 «περί εφαρμογής του Κοινοτικού Δικαίου» (ΦΕΚ 34/τ. 
Α'/17.3.83). 

2. Τις διατάξεις του άρθρου 18 παρ. 7 του Ν. 1481/84 «περί 
Οργανισμού του Υπουργείου Δημοσίας Τάξεως» (ΦΕΚ. 152/τ.Α’/ 
8.10.1984). 

3. Το Π.Δ. 437/1985 «Καθορισμός και ανακατανομή των αρμο¬ 
διοτήτων των Υπουργείων». (ΦΕΚ 157/τ.Α’/19.9.85) 

4. Το Π.Δ. 456/1985 που αφορά τη μεταφορά αρμοδιοτήτων 
υπηρεσιών και προσωπικού στο Υπουργείο Βιομηχανίας Ενέργειας και 
Τεχνολογίας (ΦΕΚ 163/τ.Α'/26.9.1985). 

5. Την 13457/9.10.1985 Κοινή απόφαση του Πρωθυπουργού 
και του Υπουργού Βιομηχανίας Ενέργειας και Τεχνολογίας περί ανά¬ 
θεσης αρμοδιοτήτων στην Υφυπουργό Βιομηχανίας Ενέργειας και Τε¬ 
χνολογίας Βάσω Παπανδρέου (ΦΕΚ 613 /τ.Β' /9·10.1985). 

6. Την 20862/2.8.1985 απόφαση του Πρωθυπουργού και του 
Υπουργού Εθνικής Οικονομίας «περί αναθέσεως αρμοδιοτήτων στους 
Υφυπουργούς Εθνικής Οικονομίας» (ΦΕΚ 481/τ.Β'/ 2.8.1985). 

7. Την Υ. 52/2.8.1985 απόφαση του Υπουργού Εσωτερικών και 
Δημ. Τάξης για ανάθεση αρμοδιοτήτων στον Αναπληρωτή Υπουργό 
θ. Τσούρα, αποφασίζουμε: 

Άρθρο 1 

Σκοπός της απόφασης αυτής είναι η προσαρμογή της Ελληνικής 
Νομοθεσίας στην οδηγία 76/117/ΕΟΚ της 18 Δεκεμβρίου 1975 
«Περί προσεγγίσεως των νομοθεσιών των Κρατών μελών των αναφε- 
ρομένων στο ηλεκτρολογικό υλικό που χρησιμοποιείται εντός εκρήξι¬ 
μης ατμόσφαιρας» και στην οδηγία 79/196/ΕΟΚ της 6 Φεβρουά¬ 
ριου 1979 «περί προσεγγίσεως των νομοθεσιών των Κρατών μελών 
που αφορούν το ηλεκτρολογικό υλικό, που δύναται να χρησιμοποιηθεί 
σε ατμόσφαιρα υπέχουσα τον κίνδυνο εκρήξεως και που απαιτεί ορι¬ 
σμένους τρόπους προστασίας». (Ειδική έκδοση στην Ελληνική της 
Επίσημης Εφημερίδας των Ευρωπαϊκών Κοινοτήτων, τεύχος 13, τό¬ 
μοι 003 και 008, σελίδες 188 και 42 αντίστοιχα). 

Άρθρο 2. 

1. Οι διατάξεις της παρούσης αναφέρονται στο ηλεκτρολογικό υλι¬ 


κό που προορίζεται να χρησιμοποιηθεί εντός εκρήξιμης ατμόσφαιρας, 
εξαιρουμένου του υλικού που προορίζεται να χρησιμοποιηθεί εντός των 
ορυχείων, στα οποία υπάρχει ο κίνδυνος παρουσίας ευφλέκτου αερίου 
ως και του ηλεκτρολογικού ιατρικού υλικού. 

2. Ως ηλεκτρολογικό υλικό κατά την έννοια της παρούσης νοούνται 
όλα τα συστατικά μέρη των ηλεκτρικών εγκαταστάσεων ή όλες οι 
λοιπές ηλεκτρικές διατάξεις, που λειτουργούν με ηλεκτρισμό. 

3. «Εκρήξιμη ατμόσφαιρα» υπάρχει σε χώρους όπου είναι δυνατόν 
να βρίσκονται επικίνδυνες ποσότητες ευφλέκτων υλών σε κατάσταση 
αερίου, ατμού, ομίχλης ή κονιορτών, που μπορούν να σχηματίζουν με 
τον αέρα εκρηκτικά μίγματα. 

Άρθρο 3. 

1. Δεν είναι δυνατό, για λόγους ασφαλείας, που αναφέρονται στο 
σχεδίασμά και κατασκευή να απαγορευθεί η πώληση ή η ελεύθερη 
διακίνηση ή η χρήση η ανάλογη με τον προορισμό του, του ηλεκτρο- 
λογικού υλικού που αναφέρεται στο άρθρο 2 παρ. 1 της παρούσης με 
τις διευκρινίσεις του ίδιου άρθρου. 

2. Ως χρήση σύμφωνη με τον προορισμό του, κατά την έννοια του 
παρόντος άρθρου, νοείται η χρήση του υλικού εντός αερίων, ατμών, 
ομίχλης ή κονιορτών, που δύνανται να σχηματίζουν με τον αέρα εκρη¬ 
κτικά μίγματα, όπως προβλέπουν τα εναρμονισμένα πρότυπα κατα¬ 
σκευής της ΕΟΚ και όπως αναφέρουν τα πιστοποιητικά πιστότητας ή 
ελέγχου. 

Άρθρο 4. 

1. Το ηλεκτρολογικό υλικό που αναφέρεται στο άρθρο 2 παραγρ. 
1 της παρούσης με τις διευκρινίσεις του ίδιου άρθρου, θεωρείται ότι 
πληροί τις απαιτήσεις του άρθρου 3 όταν: 

α) η πιστότητά του με τα εναρμονισμένα πρότυπα της ΕΟΚ αποδει- 
κνύεται από πιστοποιητικό πιστότητας, που προβλέπεται στο άρθρο 8 
της παρούσης και που επικυρώνεται με την τοποθέτηση του διακριτι¬ 
κού σήματος που προβλέπεται στο άρθρο 5 παραγρ. 1 και στο άρθρο 
6 . 

β) αποδεικνύεται με ειδικό έλεγχο της κατασκευής ότι προσφέρει 
επίπεδο ασφαλείας τουλάχιστον ίσο προς εκείνο των εναρμονισμένων 
προτύπων της ΕΟΚ παρότι παρεκκλίνει από τα εν λόγω πρότυπα. 
Τούτο πρέπει να διαπιστώνεται από πιστοποιητικό ελέγχου που εκδί- 
δεται υπό τους όρους που προβλέπονται στο άρθρο 8 της παρούσης 
και επικυρώνεται με την τοποθέτηση του διακριτικού σήματος που 
προβλέπεται στο άρθρο 5 παράγρ. 1 και στο άρθρο 6. 

2. Προκειμένου για ορισμένα υλικά με απλοποιημένη προστασία, 
που προορίζονται να χρησιμοποιηθούν αποκλειστικά σε περιβάλλον 
όπου ο κίνδυνος εκρήξεως είναι περιορισμένος, η πιστότητα προς τα 
εναρμονισμένα πρότυπα της ΕΟΚ μπορεί να επικυρώνεται τουλάχι¬ 
στον με την υποβολή δηλώσεως πιστότητας από τον κατασκευαστή, 
εφόσον τούτο ρητώς προβλέπεται στις Ειδικές Οδηγίες του Συμβου¬ 
λίου των Ευρωπαϊκών Κοινοτήτων, που αναφέρονται στην κατωτέρω 
παράγραφο 3. 

3. Για τους σκοπούς της παρούσης εναρμονισμένα πρότυπα ΕΟΚ 
είναι εκείνα, που αναφέρονται στις Ειδικές Οδηγίες του Συμβουλίου 
των Ευρωπαϊκών Κοινοτήτων. 

Άρθρο 5. 

1. Το τοποθετούμενο από τον Κατασκευαστή διακριτικό σήμα επί 
του υλικού, πιστοποιεί ότι το υλικό αυτό: (α) είναι σύμφωνο με τον 
τύπο για τον οποίο έχει ληφθεί πιστοποιητικό πιστότητας ή ελέγχου, 
(β) έχει υποστεί τις δοκιμές, που τυχόν προβλέπονται στα εναρμονι¬ 
σμένα πρότυπα και (γ) ανταποκρίνεται στους επιβληθέντες όρους, που 
αναφέρονται στην παραγρ. 2 του άρθρου 8 και στην παραγρ. 6 του 
άρθρου 9 της οδηγίας 76/117/ΕΟΚ. 

2. Ο κατασκευαστής του υλικού θέτει το σήμα πιστότητας επί του 
υλικού τούτου μόνο εφόσον κατέχει το αντίστοιχο πιστοποιητικό πιστό¬ 
τητας ή ελέγχου, απαγορευομένης πάσης άλλης χρησιμοποιήσεως του 
σήματος αυτού ή σήματος δυναμένου να συγχέεται με αυτό. 

3. Το υλικό πρέπει να συνοδεύεται από οδηγίες χρήσεως, που να 
καθορίζουν τους ειδικούς όρους χρησιμοποιήσεώς του, εφόσον το πι¬ 
στοποιητικό πιστότητας ή ελέγχου απαιτεί τούτο. 

Άρθρο 6. 

Για το ηλεκτρολογικό ολικό που δόναται να χρησιμοποιηθεί σε 
εκρήξιμη ατμόσφαιρα και που απαιτεί ένα ή περισσότερους από τους 


ακόλουθους τρόπους προστασίας: 

— εμβύθιση σε έλαιο «ο» 

— εσωτερική υπερπίεση «ρ» 

- κονιώδης πλήρωση «η» 

- αντιαναφλεκτικό περίβλημα «<1» 

— αυξημένη ασφάλεια «6» 

- φυσική ασφάλεια «ϊ», 


ως εναρμονισμένα πρότυπα της ΕΟΚ νοούνται τα πρότυπα που ανα¬ 
γράφονται στο παράρτημα I της οδηγίας 79/196/ΕΟΚ, που προσαρ- 
τάται στην παρούσα απόφαση και αποτελεί αναπόσπαστο μέρος αυτής. 

Το διακριτικό σήμα της Κοινότητας, που αναφέρεται στο άρθρο 5 
της παρούσας, πρέπει να είναι σύμφωνο με το σχήμα του παραρτήμα¬ 
τος II της οδηγίας 79/196/ΕΟΚ που προσαρτάται στην παρούσα. 
Το σήμα και ο τρόπος επικολλήσεώς του σε κάθε μονάδα του υλικού 
πρέπει να εξασφαλίζουν ότι τούτο θα είναι ορατό, ευανάγνωστο και αν¬ 
θεκτικό. 

Άρθρο 7. 

Τα εναρμονισμένα πρότυπα της ΕΟΚ προσαρμόζονται εκάστοτε 
σύμφωνα με την τεχνολογική πρόοδο, κατά τα καθοριζόμενα στο άρ¬ 
θρο 5 της οδηγίας 79/196/ΕΟΚ σε συνδυασμό με τα άρθρα 5 και 
7 της οδηγίας 76/117/ΕΟΚ. 

Άρθρο 8. 

1. Τα πιστοποιητικά πιστότητας, τα οποία αναφέρονται στο άρθρο 
4 παρ. Ια εκδίδονται από το ΕΛΟΤ ή από εγκεκριμένο αλλοδαπό 
Οργανισμό, σύμφωνα με τη διαδικασία του άρθρου 8 της οδηγίας 
76/117/ΕΟΚ. 

Τα εν λόγω πιστοποιητικά πιστότητας βεβαιώνουν ότι ο τύπος του 
υλικού πληροί τις απαιτήσεις των εναρμονισμένων προτύπων. 

Τα πιστοποιητικά ελέγχου, τα οποία εκδίδονται σύμφωνα με τη 
διαδικασία του άρθρου 9 της οδηγίας 76/117/ΕΟΚ βεβαιώνουν ότι 
ο τύπος του υλικού παρέχει επίπεδο ασφαλείας τουλάχιστον ισοδύναμο 
προς εκείνο των εναρμονισμένων προτύπων. 

2. Αρμόδιο όργανο για τον έλεγχο της διαθέσεως στην Ελληνική 
αγορά του ανωτέρω ηλεκτρολογικού υλικού είναι η Διεύθυνση Βασι¬ 
κών Μεταλλουργικών Βιομηχανιών, Βιομηχανιών Κατασκευής Ηλε¬ 
κτρικών Μηχανών, Συσκευών και Ηλεκτρικών Ειδών κλπ. του 
Υπουργείου Βιομηχανίας - Ενέργειας και Τεχνολογίας. 

Άρθρο 9. 

1. Το ηλεκτρολογικό υλικό που εμπίπτει στις διατάξεις της παρού- 
σης, εφόσον πληροί τις διατάξεις του άρθρου 3 καταχωρείται στη 
Διεύθυνση Βασικών Μεταλλουργικών Βιομηχανιών, Βιομηχανιών 
Κατασκευής Ηλεκτρικών Μηχανών, Συσκευών και Ηλεκτρικών Ει¬ 
δών κλπ. του Υπουργείου Βιομηχανίας - Ενέργειας και Τεχνολο¬ 
γίας. 

2. Προκειμένου να γίνει η καταχώρηση προκαταβάλλονται από τον 
ενδιαφερόμενο σε ειδικό λογαριασμό επ’ ονόματι του Υπουργείου Βιο¬ 
μηχανίας - Ενέργειας και Τεχνολογίας, στην Τράπεζα της Ελλάδος 
(Τμήμα Δημοσίων Οργανισμών) δικαιώματα, υπό μορφή παραβόλου, 
για την καταχώρηση, τον έλεγχο της διαθέσεως και κυκλοφορίας 
στην αγορά του ηλεκτρολογικού υλικού και την αμοιβή του ΕΛΟΤ ή 
άλλων εργαστηρίων για τη διενέργεια εργαστηριακών ελέγχων του 
ηλεκτρολογικού υλικού, το οποίο αποστέλλεται για έλεγχο από το 
Υπουργείο Βιομηχανίας - Ενέργειας και Τεχνολογίας. 

3. Η καταχώρηση γίνεται με δήλωση του ενδιαφερομένου, η οποία 
θα συνοδεύεται από τα σχετικά δικαιολογητικά και την απόδειξη κα¬ 
ταβολής του σχετικού παραβόλου και υποβάλλεται στη Διεύθυνση 
Βασικών Μεταλλουργικών Βιομηχανιών, Βιομηχανιών Κατασκευής 
Ηλεκτρικών Μηχανών, Συσκευών κλπ. ή στις, περιφερειακές Υπηρε¬ 
σίες του Υπουργείου Βιομηχανίας - Ενέργειας και Τεχνολογίας προ 
της εισαγωγής ή της θέσης σε κυκλοφορία του ηλεκτρολογικού υλι¬ 
κού. 

Η δήλωση για την καταχώρηση υποβάλλεται σε δύο αντίγραφα, 


από τα οποία το δεύτερο επιστρέφεται θεωρημένο στον ενδιαφερόμενο 
είτε για χρήση στις τελωνειακές αρχές για την εισαγωγή του ηλεκτρο- 
λογικού υλικού είτε ως αποδεικτικό για τη θέση του σε κυκλοφορία. 

Η δήλωση καταχώρησης ισχύει για ένα έτος. 

4. Το δικαίωμα καταχώρησης καθορίζεται με την απόφαση αυτή 
σε 2.000 δρχ. για κάθε είδος ηλεκτρολογικού υλικού ή σειράς ομοει- 
δών υλικών και 5.000 δρχ. για κάθε τύπο συσκευής ή φορητού εργα¬ 
λείου ή ηλεκτρολογικού εξαρτήματος αυτών. 

Τα ποσά αυτά μπορούν να αναπροσαρμόζονται με απόφαση του 
Υπουργού Εθνικής Οικονομίας. 

5. Κάθε πρόσωπο, το οποίο υπό την ιδιότητα του παραγωγού, του 
χονδρεμπόρου, του εισαγωγέα ή του εγκαταστάτου πωλεί, διανέμει ή 
εγκαθιστά το ηλεκτρολογικό υλικό, είναι υπεύθυνο για την υποβολή 
δήλωσης για καταχώρηση, εκτός αν έχει αποδεδειγμένα ενημερωθεί 
ότι τέτοια δήλωση έχει ήδη υποβληθεί από προηγούμενο μεταπωλη- 
τή. 

6. Οποιοσδήποτε υποβάλλει δήλωση για καταχώρηση ηλεκτρολο- 
γικού υλικού υποχρεούται να αποστείλει σε πρώτη ζήτηση και άνευ 
ανταλλάγματος προς έλεγχο στον ΕΛΟΤ ή οπουδήποτε ήθελε υποδει¬ 
χθεί από το Υπουργείο Βιομηχανίας - Ενέργειας και Τεχνολογίας ένα 
ή περισσότερα δείγματα του τύπου του ηλεκτρολογικού υλικού για το 
οποίο υποβάλλεται η δήλωση. 

7. Η Διεύθυνση Βασικών Μεταλλουργικών Βιομηχανιών, Βιομη¬ 
χανιών Κατασκευής Ηλεκτρικών Μηχανών, Συσκευών και Ηλεκτρι¬ 
κών Ειδών κλπ. του Υπουργείου Βιομηχανίας - Ενέργειας και Τεχνο¬ 
λογίας είναι αρμόδια για τον έλεγχο της διαθέσεως στην αγορά του 
ηλεκτρολογικού υλικού σύμφωνα με τις διατάξεις της παρούσης. 

Άρθρο 10. 

1. Οιοσδήποτε ο οποίος, υπό την ιδιότητα του κατασκευαστού, του 
εισαγωγέα ή του πωλητού και, προκειμένου περί υλικών εσωτερικών 
ηλεκτρικών εγκαταστάσεων, του ηλεκτρολόγου εγκαταστάτου, κατα¬ 
σκευάζει, συναρμολογεί, πωλεί ή προσφέρει προς πώληση, ενοικιάζει 
ή προσφέρει προς ενοικίαση ή εγκαθιστά και εν γένει διαθέτει στην 
αγορά ηλεκτρολογικό υλικό, που εμπίπτει στις διατάξεις της παρού¬ 
σης είναι υπεύθυνος ώστε το ανωτέρω υλικό να ανταποκρίνεται στις 
διατάξεις του άρθρου 3. 

2. Οι κατά την προηγούμενη παράγραφο υπεύθυνοι οφείλουν να 
παραδίδουν, χωρίς αντάλλαγμα στα αρμόδια, για τον έλεγχο του ηλε- 
κτρολογικού υλικού όργανα και να αποστέλλουν, εφόσον τους ζητηθεί 
για έλεγχο στον ΕΛΟΤ ή οπουδήποτε αλλού ήθελε υποδειχθή από το 
Υπουργείο Βιομηχανίας - Ενέργειας και Τεχνολογίας ένα μέχρι τρία 
δείγματα του τύπου του ηλεκτρολογικού υλικού που πρόκειται να ελε- 
χθεί. 

Επίσης οφείλουν να επιτρέπουν στα εντεταλμένα όργανα του 
Υπουργείου Βιομηχανίας - Ενέργειας και Τεχνολογίας την είσοδο 
στους χώρους κατασκευής, πωλήσεως, ή αποθηκεύσεως, να θέτουν 
στη διάθεσή τους οιοδήποτε στοιχείο τους ζητηθεί, που έχει σχέση με 
την κατασκευή ή προέλευση του εν λόγω υλικού και να διευκολύνουν 
το έργο των οργάνων αυτών. 

3. Το ηλεκτρολογικό υλικό που παραδόθηκε για έλεγχο και εφόσον 
διαπιστωθεί ότι είναι σύμφωνο με τις διατάξεις του άρθρου 3, μετά τη 
διενέργεια του ελέγχου επιστρέφεται στον ιδιοκτήτη του. 

Εφόσον κατά τον έλεγχο, το ως άνω υλικό αλλοιωθεί η καταστρα¬ 
φεί, ουδεμία αποζημίωση καταβάλλεται στον ιδιοκτήτη του, έστω και 
αν τελικώς αποδειχθεί ότι ανταποκρίνεται στις διατάξεις του άρθρου 
3 της παρούσης. 

Άρθρο 11. 

1. Οποιοσδήποτε θέτει σε κυκλοφορία, εισάγει ή μεταπωλεί ηλε¬ 
κτρολογικό υλικό, που δεν καλύπτει τις απαιτήσεις του άρθρου 3 της 
παρούσης τιμωρείται με πρόστιμο μέχρι 5.000.000 δρχ. 

Σε περίπτωση υποτροπής οι παραβάτες τιμωρούνται με φυλάκιση 
μέχρι 2 ετών και με χρηματική ποινή. 

2. Επίσης, με πρόστιμο μέχρι 500.000 δρχ. τιμωρείται και οιοσ- 
δήποτε ο οποίος υπό την ιδιότητα του παραγωγού, του χονδρεμπόρου, 
του εισαγωγέα ή του εγκαταστάτου ηλεκτρολόγου πωλεί, διανέμει ή 
εγκαθιστά ηλεκτρολογικό υλικό, το οποίο δεν είναι καταχωρημένο 
σύμφωνα με το άρθρο 9 της παρούσης. 

3. Οι διοικητικές κυρώσεις επιβάλλονται με απόφαση του Υπου'ρ- 

γοϋ Βιομηχανίας - Ενέργειας και Τεχνολογίας ύστερα από πρόταση 
της Διευθύνσεως Μεταλλουργικών Βιομηχανιών, Βιομηχανιών Κατα¬ 
σκευής Ηλεκτρικών Μηχανών, Συσκευών και Ηλεκτρικών Ειδών 
κλπ. 

4. Με την ίδια απόφαση μπορεί να κατασχεθεί η ποσότης του 
κυκλοφορούντος ως άνω ελαττωματικού ηλεκτρολογικού υλικού με τη 
συνδρομή των οικείων αστυνομικών αρχών, εφόσον από το σχετικό 
έλεγχο διαπιστώνεται ότι το ανωτέρω υλικό δεν πληροί τις προϋποθέ¬ 
σεις του άρθρου 3 της παρούσης και εγκυμονεί κινδύνους για τη 
δημόσια ασφάλεια και υγεία. 

Άρθρο 12. 

Με αποφάσεις του Υπουργού Βιομηχανίας - Ενέργειας και Τεχνο¬ 
λογίας, που δημοσιεύονται στην Εφημερίδα της Κυβερνήσεως καθορί¬ 
ζονται οι λεπτομέρειες εφαρμογής της παρούσης, που αναφέρονται στη 
διαδικασία αμφισβητήσεως της εκπληρώσεως των κανόνων ασφα¬ 
λείας του ηλεκτρολογικού υλικού, που έχει διατεθεί στην αγορά, στη 
διαδικασία επιβολής των κυρώσεων, που προβλέπονται στο άρθρο 11, 
καθώς και στον τύπο της δηλώαεως και τα δικαιολογητικά που προ- 
βλέπονται στο άρθρο 9. 

Άρθρο 13. 

Η παρούσα απόφαση εφαρμόζεται μόνο προκειμένου περί ηλεκτρο- 
λογικού υλικού, που προορίζεται να διατεθεί και διακινηθεί εντός των 
χωρών των Ευρωπαϊκών Κοινοτήτων. 

Άρθρο 14. 

Προσαρτώνται και αποτελούν αναπόσπαστο μέρος της παρούσης τα 
παραρτήματα I και II της οδηγίας 79/196/ΕΟΚ, τα οποία έχουν ως 
ακολούθως: 

ΠΑΡΑΡΤΗΜΑ I 
ΕΝΑΡΜΟΝΙΣΜΕΝΑ ΠΡΟΤΥΠΑ 

Τα εναρμονισμένα πρότυπα προς τα οποία πρέπει να είναι σύμφωνο 
ένα υλικό, σύμφωνα με τον τρόπο προστασίας του, είναι τα ευρωπ&κά 
πρότυπα που αναφέρονται στον κατωτέρω πίνακα. 

Ευρωπαϊκά Πρότυπα 

(εκδοθέντα απο τη Οβηβίαο οδός ΒτέόβΓοιΙβ 2, Τ.θ. 5, 1 000 

Βρυξέλλες) 


Αριθμός 

Τίτλος 

"Εκδοση 

Ημίρομηνίις 

ΕΝ 50 014 

Ηλεκτρολογικό υλικό για ατμόσφαιρες 
που υπέχουν τον κίνδυνο εκρήξεως. 
Γενικοί κανόνες 

1 

Μάρτιος 77 

ΕΝ 50 015 

Ηλεκτρολογικό υλικό για ατμόσφαιρες 
που υπέχουν τον κίνδυνο εκρήξεως: 
Εμβύθιση σε έλαιο «ο» 

1 

Μάρτιος 77 

ΕΝ 50 016 

Ηλεκτρολογικό υλικό για ατμόσφαιρες 
πΟυ υπέχουν τον κίνδυνο εκρήξεως: 
εσωτερική υπερπίεση «ρ» 

1 

Μάρτιος 77 

ΕΝ 50 017 

Ηλεκτρολογικό υλικό για ατμόσφαιρες 
που υπέχουν τον κίνδυνο εκρήξεως: 
κονιώδης πλήρωση «η» 

1 

Μάρτιος 77 

ΕΝ 50 018 

Ηλεκτρολογικό υλικό για ατμόσφαιρες 
που υπέχουν τον κίνδυνο εκρήξεως: 
αντιαναφλεκτικό περίβλημα «8» 

1 

Μάρτιος 77 

ΕΝ 50 019 

Ηλεκτρολογικό υλικό για ατμόσφαιρες 
που υπέχουν τον κίνδυνο εκρήξεως: 
αυξημένη ασφάλεια «β» 

1 

Μάρτιος 77 

ΕΝ 50 020 

Ηλεκτρολογικό υλικό για ατμόσφαιρες 
που υπέχουν τον κίνδυνο εκρήξεως: 
φυσική ασφάλεια «1». 

1 

Μάρτιος -77 


ΠΑΡΑΡΤΗΜΑ II 


ΚΟΙΝΟΤΙΚΟ ΔΙΑΚΡΙΤΙΚΟ ΣΗΜΑ 



6 = 0,4 β 
ο = 0,25 3 
ε ηιΐη. = 0,03 8 

Άρθρο 15. 

Από της ισχύος της παρούσης καταργούνται οι διατάζεις του Π.Α. 
της 12/25 Σεπτεμβρίου 1935 «περί του τρόπου εγκρίσεως των δια 
τας εσωτερικάς ηλεκτρικάς εγκαταστάσεις προοριζομένων υλικών και 
συσκευών καταναλώσεως» καθ’ ο μέρος αντίκειται προς τις διατάξεις 
της παρούσης, καθώς και κάθε άλλη διάταξη αντικείμενη στην παρού¬ 
σα απόφαση. 

Άρθρο 16. 

Η παρούσα υπουργική απόφαση αρχίζει να ισχύει από τη δημοσίευ¬ 
σή της στην Εφημερίδα της Κυβερνήσεως. 

Η παρούσα απόφαση να δημοσιευτεί στην Εφημερίδα της Κυβερνή¬ 
σεως. 

Αθήνα, 21 Φεβρουάριου 1986 

οι ΥΠΟΥΡΓΟΙ 

ΥΠΟΥΡΓΟΣ ί ΕΣΩΤΕΡΙΚΟΝ ΚΑΙ ΔΗΜ. ΤΑΞΗΣ 

ΘΑΝΑΣΗΣ ΤΣΟΥΡΑΣ 

ΥΦΥΠΟΥΡΓΟΣ 

' ΥΦΥΠΟΥΡΓΟΣ ΒΙΟΜΗΧΑΝΙΑΣ - ΕΝΕΡΓΕΙΑΣ 

ΕΘΝ. ΟΙΚΟΝΟΜΙΑΣ ΚΑΙ ΤΕΧΝΟΛΟΓΙΑΣ 

Γ. ΠΑΠΑΝΤΩΝΙΟΥ ΒΑΣΩ ΠΑΠΑΝΔΡΕΟΥ 

♦ - 

Αριθ. 34933 7) 

Χορήγηση άδειας ασκήσεως επαγγέλματος οπτικού στην Αγάπη Βά¬ 
ζου του Αντωνίου, για όλη την Επικράτεια. 

Ο ΝΟΜΑΡΧΗΣ ΔΙΑΜ. ΑΝΑΤ. ΑΤΤΙΚΗΣ 

Με την 34933/13.2.86 απόφαση του Νομάρχη Διαμερίσματος 
Ανατολικής Αττικής, που εκδόθηκε σύμφωνα με τις διατάξεις των Ν. 
971/79, 576/77 περί ΚΑΤΕΕ καθώς και της αριθ. 169/83 γνω- 
μοδοτήσεως του Νομικού Συμβουλίου του Υπ. Κοιν. Προνοίας, χορη¬ 
γήθηκε άδεια ασκήσεως επαγγέλματος οπτικού στην Αγάπη Βάζου 
του Αντωνίου, για όλη την Επικράτεια. 

Αγία Παρασκευή, 13 Φεβρουάριου 1986 

Με Εντολή Νομάρχη 
Η Διευθύντρια 
ΕΛΕΝΗ ΜΠΑΡΤΖΩΚΑ 

* - 

Αριθ. 4622 (8) 

Χορήγηση άδειας ιδρύσεως φαρμακείου στο φαρμακοποιό Αλκιβιάδη 
Ράπτη, για την Κοινότητα Σκάλας Ωρωπού Αττικής. 

Ο ΝΟΜΑΡΧΗΣ ΔΙΑΜ. ΑΝΑΤ. ΑΤΤΙΚΗΣ 

Με την 4622/17.2.86 απόφαση του Νομάρχη Διαμερίσματος 
Ανατολικής Αττικής, που εκδόθηκε σύμφωνα με τις διατάξεις του Ν. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟΙ 


1911 


5607/32, Α.Ν. 517/68, Ν,Δ. 68/74 χαι Ν.Δ. 368/76, χορηγή¬ 
θηκε άδεια ιδρύσεως φαρμακείου στο φαρμακοποιό Αλκιβιάδη Ράπτη 
του Γεωργίου, για την Κοινότητα Σκάλας Ωρωπού του Νομού Αττι¬ 
κής. 

Αγία Παρασκευή, 17 Φεβρουάριου 1986 

Με Εντολή Νομάρχη 
Η Διευθύντρια 
ΕΛΕΝΗ Γ. ΜΠΑΡΤΖΩΚΑ 
-»- 

Αριθ. 2162 (9) 

Χορήγηση άδειας ασκήσεως επαγγέλματος ιατρού στον Ιωάννη Αλε- 
ξανδράκη του Γεωργίου, για την περιφέρεια του Ι.Σ. Αθηνών. 

Ο ΝΟΜΑΡΧΗΣ ΔΙΑΜ. ΑΝΑΤ. ΑΤΤΙΚΗΣ 

Με τη 2162/14.2.86 απόφαση του Νομάρχη Διαμερίσματος Ανα¬ 
τολικής Αττικής, που εκδόθηκε σύμφωνα με τις διατάξεις του Α.Ν. 
1565/39 (άρθρα 1, 2 και 3) και των Ν.Δ. 67/68, 127/74 καθώς 
και του Ν. 1193/81 άρθρ. 21 παρ. 2, χορηγήθηκε άδεια ασκήσεως 
επαγγέλματος ιατρού στον Ιωάννη Αλεξανδράκη του Γεωργίου, για 
την περιφέρεια του Ι.Σ. Αθηνών. 

Αγία Παρασκευή, 14 Φεβρουάριου 1986 

Με Εντολή Νομάρχη 
Η Διευθύντρια 
ΜΕΡΟΠΗ ΓΙΑΝΝΑΚΑΚΗ 

- « - 

Αριθ. ΔΕΣ 2160 (10) 

Τροποποίηση και συμπλήρωση της 57611/25.8.83 αποφάσεως του 
Τπ. Εσωτερικών, περί συστάσεως ίδιου Νομικού Προσώπου με το 
όνομα «Πνευματικό Κέντρο του Δήμου Περιστεριού». 

Ο ΝΟΜΑΡΧΗΣ ΔΙΑΜ. ΔΤΤ. ΑΤΤΙΚΗΣ 

’ Εχοντας υπόψη: 

1. Τις διατάξεις του άρθρου 175 του Π.Δ. 76/85 (Δ.Κ.Κ.). 

2. Τις όμοιες του Π.Δ. 331/83. 

3. Την 57611/25.8.83 απόφαση του Υπουργού Εσωτερικών, 
«περί συστάσεως ίδιου Νομικού Προσώπου με το όνομα «Πνευματικό 
Κέντρο του Δήμου Περιστεριού» του Νομού Αττικής». 

4. Τη 18/28.1.86 απόφαση του Δημοτικού Συμβουλίου Περιστε¬ 
ριού Αττικής, με την οποία τροποποιείται και συμπληρώνεται η παρ. 
6 εδάφ. α' της 57611/25.8.83 όμοιας του ΥΠΕΣ, περί συστάσεως 
του παραπάνω Ν.Δ., αποφασίζουμε: 

Τροποποιούμε και συμπληρώνουμε την παρ. 6 εδ. α’ της 
57611/25.8.83 απόφασης του Υπουργού Εσωτερικών, που δημο- 
σιεύθηκε στο ΦΕΚ 511/2.9.83 τ. Β’ περί συστάσεως ίδιου Νομικού 


Προσώπου με το όνομα «Πνευματικό Κέντρο του Δήμου Περιστεριού», 
ως εξής: 

Παρ. 6 

εδάφ. α’. «Δήμαρχο ή Αντιδήμαρχο ή Δημοτικό Σύμβουλο που 
ορίζει ο Δήμαρχος ως Πρόεδρος». 

Κατά τα λοιπά ισχύει όπως έχει η τροποποιούμενη απόφαση. 

Η παρούσα απόφαση να δημοσιευθεί στην Εφημερίδα της Κυβερνή- 
σεως. 

Αιγάλεω, 11 Φεβρουάριου 1986 

Ο Νομάρχης 
ΝΙΚΟΣ ΦΑΡΜΑΚΗΣ 

♦ - 

Αριθ. Α4/4351 (11) 

Χορήγηση άδειας ιδρύσεως και λειτουργίας οδοντιατρείου στον Οδο- 
, ντίατρο Χατζηευσταθίου Κώστα, στο Δ.Δ.Α. 

Ο ΝΟΜΑΡΧΗΣ ΔΙΑΜ. ΔΥΤ. ΑΤΤΙΚΗΣ 

Με την Α4/4351/13.2.86 απόφαση του Νομάρχη Δ.Δ.Α., που 
εκδόθηκε σύμφωνα με τις διατάξεις των Β.Δ. 451/62, Β.Δ. 
521/63, Α.Ν. 1565/39, Β.Δ. 197/72, Ν.Δ. 1147/72, χορηγήθη¬ 
κε άδεια ιδρύσεως και λειτουργίας οδοντιατρείου στον Οδοντίατρο 
ι Χατζηευσταθίου Κώστα του Γεωργίου, στο Δ.Δ.Α. και στο Δήμο Πε¬ 
ριστεριού. 

Αιγάλεω, 13 Φεβρουακρίου 1986 

Με Εντολή Νομάρχη 
Ο Διευθυντής 
ΜΑΝ. ΚΟΚΟΛΑΚΗΣ 

• - 4 - 

' Αριθ. Α4/3630 (12) 

Χορήγηση άδειας άσκησης επαγγέλματος αδελφής νοσοκόμου στη 
Μουκομόλοβα - Τζώνη Φαΐνα, για όλη την Επικράτεια. 

Ο ΝΟΜΑΡΧΗΣ ΔΙΑΜ. ΔΥΤ. ΑΤΤΙΚΗΣ 

Με την Α4/3630/13.2.86 απόφαση του Νομάρχη Δ.Δ.Α., που 
εκδόθηκε σύμφωνα με τις διατάξεις των: Ν. 683/48, Ν.Δ. 67/68, 
Ν.Δ. 1147/72, Ν.Δ. 127/74, χορηγήθηκε άδεια άσκησης επαγγέλ¬ 
ματος αδελφής νοσοκόμου στη Μουκομόλοβα - Τζώνη ΦαΔ>α, για όλη 
την Επικράτεια. 

Αιγάλεω, 13 Φεβρουάριου 1986 

Με Εντολή Νομάρχη 
Ο Διευθυντής 
ΜΑΝ. ΚΟΚΟΛΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




